google/wiki40b huggingface dataset:
Qionglai

Qionglai (kinesisk: 邛崃; pinyin: Qiónglái) er et byfylke i den subprovinsielle by Chengdu i provinsen Sichuan i Folkerepublikken Kina.
Befolkningen var på 640 943 innbyggere i 1999.

Kulturminner

Qiong-essen i Shifangtang (什邡堂邛窑遗址, Shifangtang Qiong yao yizhi, engelsk: Shifangtang Qiong kiln site), Qionglai-klippeholene (邛崃石窟, Qionglai shiku) og steinpagoden i Shitatempelet (石塔寺石塔, Shita si shita) er oppført på listen over Folkerepublikken Kinas vernede kulturminner.

Samferdsel

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Nevrokirurgi

Nevrokirurgi er en kirurgisk disiplin som befatter seg med behandling av sykdommer i sentralnervesystemet og det perifere nervesystem, samt dets omkringliggende strukturer. Fagfeltet inkluderer forebygging, diagnostisering, behandling og rehabilitering av sykdommer som affiserer sentralnervesystemet og perifere nerver. Tilstander som behandles av nevrokirurger er for eksempel hjernesvulster, hjerneblødninger, hodeskader, hydrocephalus, rygglidelser, kroniske smertesyndromer og bevegelsesforstyrrelser (Parkinsons sykdom). Faget stiller store krav til fagkunnskaper, beslutningsdyktighet, stressmestring og operasjonsferdigheter. I Norge utøves nevrokirurgi på Oslo universitetssykehus, Haukeland universitetssykehus i Bergen, St. Olavs hospital i Trondheim, Universitetssykehuset i Nord-Norge i Tromsø og Stavanger universitetssykehus. Mange nevrokirurger er også involvert i forskning og innehar medisinsk doktorgrad.
Nevrokirurgi er en svært gammel disiplin. Det er kjent at mennesker i mange kulturer har utøvet hjernekirurgi flere tusen år f.Kr. Den moderne nevrokirurgiens fedre regnes som Harvey Williams Cushing og Gazi Yaşargil. I de fleste land er nevrokirurgi en egen spesialitet. En spesialistutdannelse tar minimum 6 år, som kommer i tillegg til medisinstudium og turnustjeneste.
Duff Killigan

Beskrivelse

Killigan er en temperamentsfull skotte som vanligvis går kledt i tradisjonell kilt og skottelue. Favorittvåpenet hans er et sett golfkøller og eksploderende golfballer. Etter eget utsagn er han «verdens dødeligste golfer».

Historie

Killigan var engang en profesjonell golfspiller som viet livet til kriminalitet etter å ha blitt utestengt fra alle golfbaner i verden (selv minigolf) på grunn av sitt voldsomme temperament.
Kim traff Duff for første gang i episode syv, etter at Global Sikkerhet kalte henne inn for å hjelpe dem med å løse en sak, der våpeningeniøren Professor Sylvan Green var forsvunnet. GS fryktet at Professor Green ble holdt fanget på grunn av hans ekspertise på rakettforsvarssystemer, men fragmenter av Killigans golfballer og kjemikalierester brukt til å lage gjødsel satte Kim på sporet av Duff. Planen hans var å bruke Greens formel for hurtigvoksende gress til å gjøre hele verden om til en enorm golfbane, og han ville begynne med Japan, det første landet som utestengte ham.
Neste møte med Killigan var i episode 14, da han forsøkte å selge en cybertronisk kampdrakt (kalt Centurionprosjektet) til Doktor Drakken. Kim saboterte salget, noe som førte til at Killigan både mistet prosjektet og ikke fikk betalingen fra Drakken.
Killigan kidnappet deretter Ron i håp om å få tak i Kim på den måten. Killigans tredje opptreden kom i løpet av sesong to, i «Adventures in Rufus-Sitting», da han var en del av en kavalkade med faste skurker som alle prøvde å få fatt i en microchip som Rufus hadde svelget ved et uhell.
Under I tide og utide (sendt som del av sesong to) samarbeidet Killigan med de andre faste skurkene Monkey Fist, Drakken og Shego. Disse fire samarbeidet om å stjele delene som trengtes for å sette sammen Tempus Simia (tidsape), før de brukte den til å reise i tid for å forsøke å sette Kim ut av spill på tidlige stadier i livet hennes. Killigan ble pågrepet i slutten av del to, men dukket opp igjen i del tre, da i en noe annen form.
Killigan dukket opp for femte gang (tredje gang sammen med Drakken) i «Sick Day», når Drakken tilkaller ham som en erstatning for Shego, som hadde fått influensa. Han var også å se under SS Juniors dansenummer i fengselet, men hadde ingen betydning for episoden ellers.
Killigan hadde kun en liten opptreden i sesong tre, da han dukket opp i en scene sammen med Ron i halvepisoden «Overdue». Denne episoden antyder at Kim og Killigan har hatt trefninger minst en gang utenom episodene, selv om ingen videre detaljer ble gitt.

Fremtidig Killigan

I del tre av I tide og utide gjør Killigan en kort opptreden som selvoppnevnt «verdens dødeligste golfende cyborg» (et felt det ikke er særlig stor konkurranse på, som Ron påpeker).
International Press Telecommunications Council

International Press Telecommunications Council (Det internasjonale råd for telekommunikasjoner i pressen), forkortet IPTC, er et konsortium av verdens største nyhetsbyråer og er basert i Windsor, Storbritannia. Rådet utvikler og vedlikeholder tekniske standarder for forbedret nyhetsutveksling, som benyttes av så godt som alle større nyhetsorganisasjoner i verden.
IPTC har for tiden 70 selskaper og organisasjoner fra nyhetsindustrien som medlemmer. Disse kommer fra alle verdensdeler unntatt Sør-Amerika.
IPTC ble etablert i 1965 av en gruppe av nyhetsorganisasjoner som inkluderte Alliance Européenne des Agences de Presse, ANPA (nå NAA), FIEJ (nå WAN) og North American News Agencies (en felles komité bestående av Associated Press, Canadian Press og United Press International) med formål å sikre verdens presses telekommunikasjonsinteresser.
Siden slutten av 1970-tallet har IPTCs aktiviteter primært vært fokusert på utvikling og publisering av industristandarder for utveksling av nyhetsdata. 
Særlig har IPTC definert et sett med metadata-attributter som kan anvendes på bilder. Disse ble opprinnelig definert i 1970 og betydelig revidert i 1991 til å bli «Information Interchange Model» (IIM), men konseptet viste virkelig stor framgang i 1994 da Adobe definerte en spesifikasjon for faktisk å embedde metadataene i digitale bildefiler - kjent som «IPTC headers». IPTC Headers kan embeddes i JPEG/EXIF- eller TIFF-formaterte bildefiler.
I 2001 introduserte Adobe noe som ble kalt «Extensible Metadata Platform» (XMP), som er et XML-arrangement for de samme typene av metadata som IPTC, men er basert på XML/RDF, og har derfor den iboende egenskap at det kan utvides. Initiativet avfødte et samarbeid med IPTC selv, og etter hvert fremesto produktet «IPTC Core Schema for XMP» som slår sammen de to innfallsmetodene for embedding av metadata i JPEG-, TIFF-, JPEG2000-, GIF-, PNG-, HTML-, PostScript-, PDF-, SVG-, Adobe Illustrator- og DNG-filer. Nyere versjoner av alle de viktigste programvareproduktene fra Adobe (Photoshop, Illustrator, Acrobat, Framemaker, et cetera) støtter XMP, og det samme gjør et økende antall tredjeparts-verktøy.
Daniel Tjernström

Klubbkarriere

Tjernströms opprinnelige klubb er Bråtens IK fra Karlskoga. Han startet sin seniorkarriere på andredivisjons-laget KB Karlskoga i begynnelsen av 90-tallet, og deretter gjorde han sin Allsvenskan-debut med Degerfors IF 1993. Etter tre sesonger i Degerfors dro han til en lokal konkurrent, Örebro SK 1996 hvor det ble ytterligere tre sesonger. 1999 ble han rekruttert til AIK.
Tjernström ble i 2005 utnevnt til kaptein av AIK, og han spiller i hovedsak som en midtbanespiller.
Han ble valgt ut av Gnagarforum på svenskafans.com til året sentrale aktør i 2005 og vant stort. Også 2006 i Allsvenskan ble han valgt til årets sentrale aktør.
Da AIK tok Allsvensk-seier etter 1-2 mot IFK Göteborg den 1. november 2009 satte Daniel inn det avgjørende målet. Dette resulterte i AIKs 11. nasjonale mesterskap.
Den nasjonale fortjenstorden (Brasil)

Den nasjonale fortjenstorden (portugisisk: Ordem Nacional do Mérito) er en brasiliansk orden innstiftet i 1946. Den er Brasils fremste orden.

Bakgrunn

Ordenen ble etablert 4. september 1946 av president Eurico Gaspar Dutra til belønning av fremragende innsats for Brasil. Ordenen rangerer som den fremste i Brasils ordensvesen.
Ordenen tildeles av Brasils president, som er ordenens stormester. Ordensrådet utgjøres av justis- og utenriksministeren, samt presidentens militære og sivile kabinettsjefer.

Insignier

Ordensinsigniene for Den nasjonale fortjenstorden har mange likhetstrekk med den keiserlige Roseordenen. Ordenstegnet består av en hvitemaljert sekstagget stjerne i gull med gullkuler i spissene, med en lys blå midtmedaljong som bærer en armillarsfære i gull. Reversen bærer innskriften «ORDEM NACIONAL DO MÉRITO», ordenens navn på portugisisk. Stjernen er lagt på en krans av roser i rosa og grønn emalje.
Ordenstegnet er opphengt i et rødt bånd med hvite striper nær kantene.
Ordensstjernen er i gull og har seks stråler og ordenstegnet i midten.
Ordenskjedet består av ledd med globuser og roser og har ordenstegnet opphengt fra sentralleddet.

Tildeling

Den nasjonale fortjenstorden tildeles for fremragende fortjenester av Brasil. Ordenen tildeles militære og statstjenestemenn, men bestemte regler om tjenestetid for hver grad av ordenen. For utnevnelse til ridder kreves minimum 10 års tjeneste, til offiser 15 år, kommandør 20 år, storoffiser 25 år og storkors 30 år.
Brasilianske statsborgere anses for ordinære medlemmer av ordenen. Det er satt begrensninger på antallet utnevnelser til ordinært ordensmedlemskap. Det kan til enhver tid bare finnes 45 storkors, 150 storoffiserer, 350 kommandører og 650 offiserer. Antallet riddere er ubegrenset. I tillegg kan utenlandske borgere utnevnes som tilleggsmedlemmer. Medlemmer må være fylt 25 ved utnevnelse.
Det var per 2006 kun foretatt tre tildelinger av storkors med kjede.
Investitur foretas en gang årlig, på Brasils nasjonaldag 7. september.
Electronic Entertainment Expo 2017

Electronic Entertainment Expo 2017 (E3 2017) var den 23. Electronic Entertainment Expo-videospillmessen, hvor flere maskinvareprodusenter og programvareutviklere fra videospillindustrien viste frem nye og kommende produkter til de som deltok på messen og videospillpressen. Messen ble organisert av Entertainment Software Association (ESA) og fant sted ved Los Angeles Convention Center fra 13. juni 2017 til 15. juni. Det var den første E3-messen var fullstendig åpen for offentligheten, som førte til at rundt 68 400 deltok.
Vikafjorden (Dønna)

Vikafjorden er en fjord på nordsiden av Skagalandet på Dønna i Nordland. Fjorden har innløp mellom Revskjeran i nord og Lyngøya i sør og strekker seg 9 kilometer nordøstover til Solfjellsjøen. På nordsiden av fjorden ligger en rekke øyer og holmer, der Gjesøya og Ramnøya er de største. På sørsiden av Skagalandet ligger Skagafjorden.
Riksvei 809 går langs de indre delene av fjorden.
The Curse of Frankenstein

Historien

I denne versjonen av Mary Shelleys berømte historie, får «Baron Victor Frankenstein» stor suksess i ung alder og har «Paul Krempe» (Robert Urquart) som sin veileder. Ettersom «Victor» vokser opp, blir disse gode venner, og samarbeider etterhvert om baronens vitenskapelige eksperiment.

Produksjon

Innspillingen av The Curse of Frankenstein begynte 19. november 1956 på Bray Studios med en scene med «Baron Frankenstein».

Monsteret

Universal kjempet hardt mot at Hammer Film skulle duplisere aspektene av deres Frankenstein-film fra 1931, så nå var det opp til make-up artist Phil Leakey å designe et nytt utseende for monsteret uten sammenliknbarhet til det originale monsteret, spilt av Boris Karloff, skapt av Jack Pierce.

Signifikans

The Curse of Frankstein er viktig av mange årsaker. Filmen startet Hammer Films grøsser-film-tradisjon. Den markerte også begynnelsen på en gotisk periode i kinoene på begge sider av Atlanterhavet, med paralleller til den økende populariteten av Universals Frankenstein- og Dracula-serier på 1930-tallet. Graden av gørr og vold var ny og mye debattert på den tiden. Den har vært foregangsfilm for de moderne grøsserfilmene.
Conca de Barberà

Conca de Barberà er et comarca i Catalonia, hvis hovedstad er Montblanc. 
Det grenser i nord til Segarra og Urgell, i øst til Anoia, i sør til Alt Camp og Baix Camp, og i vest til Priorat og Garrigues.
Conca de Barberà har 20 057 innbyggere og et areal på 650,24 km².
Fron historielag

Fron historielag dekker kommunene Nord- og Sør-Fron, altså det gamle Fron prestegjeld. Laget ble stifta 19. august 1928, med Jon Harildstad som formann. Kristofer Fliflet i Gudbrandsdal historielag og historieskrivaren Ivar Kleiven var også involverte i stiftelsen av laget. I 1930 ga historielaget ut bygdeboka Fronsbygdin, med Kleiven som forfatter.
Senere har Fron historielag gitt ut flere bøker, blant annet Gardar og slekter i Fron (bind 1 og 2) av Einar Hovdhaugen og Historia om Fron (bind 1 og 2) av Ragnar Øvrelid. Laget har sett opp et bygdetun på bruket Milsteinstugu i Sødorp og oppgangssaga ved Sulheim. Historielaget har eget arkiv på Opplandsarkivets Maihaugen-avdeling og arrangerer dessuten historiske vandringer. Eget medlemsblad blir gitt ut i samarbeid med lokalavisa Dølen på Vinstra. Siden 2003 gir laget ut årboka Fronsbygdin, med samme navn som Kleivens bygdebok.
MS «Bremnes» (1978)

MS «Bremnes» er et lasteskip bygget i 1978 for Hardanger Sunnhordlandske Dampskibsselskap (HSD). Skipet ble solgt til Island i 1990 og frem til 2009 gikk det under «Sæfari». I 2009 ble skipet bygget om til forskningsfartøy og går under svensk flagg som «IceBeam»
Muhammed av Khorasan

Muhammed bin Tahir (død ca. 890) var den siste tahiride-guvernøren av Khorasan og hersket fra 862 til 873.

Guvernør av Khorasan

Da Muhammeds far, Tahir II døde i 862, ønsket kalifen å erstatte ham med Muhammed bin Abdullah, men etter at han avslo, utnevnte kalifen Muhammed som guvernør. Men kalifen gav ikke Muhammed de andre titlene som vanligvis ble reservert tahiridenes guvernør i Khorasan, som de militære guvernørtitlene i Irak og Bagdad, men gav dem i stedet til Muhammed bin Abdullah.
Muhammed var fremdeles svært ung og uerfaren da han ble guvernør. Kun to år etter at han etterfulgte sin far gikk Tabaristan tapt i et opprør fra alavidene, og tahiridene klarte ikke å ta provinsen tilbake. Saffaridenes emir i Sistan, Yaqub bin Laith as-Saffar, tok i 867 Herat og fengslet dens tahiridiske guvernør. En hær ble sendt under samanidenes Ibrahim ibn Ilyas for å stoppe Yaqub, men ble beseiret. Etter dette ble Muhammed tvunget til å inngå forlik. I løpet av denne tiden forsøkte Muhammed også å skaffe seg embetene i vest som ble gitt til Muhammed bin Abdullah. Etter at Abdullah døde i 867 hadde hans bror Ubaydallah bin Abdullah tatt over embetene. Muhammed sendte sin onkel Sulayman bin Abdullah som sin representant i Irak, og Sulayman klarte å skaffe embetene på Ubaydallahs bekostning, selv om han til slutt mistet dem.
Svakheten til Muhammeds styre i Khorasan førte til at tahiridenes styre der tok slutt. Saffaridenes Yaqub marsjerte i 873 mot Muhammeds hovedstad, Neyshabur. Muhammed nektet å flykte og ble tatt til fange av saffaridene. I tre år forble han fanget, men ble satt fri av kalifens styrker etter at saffaridene ble beseiret i slaget ved Dair al-Aqul i 876. Etter at han ble satt fri, gav kalifen ham guvernørskapet i Khorasan igjen, men Muhammed fikk aldri tilbake sin autoritet i området. Flere anti-saffaridiske partisaner i Khorasan, som Ahmad al-Khujistani og Rafi ibn Laith, plasserte Muhammeds navn i områder som de klarte å kontrollere, men Muhammed utøvde aldri reell autoritet der.

Senere liv

Etter at han ble satt fri av kalifen, slo Muhammed seg ned i Bagdad ig forsøkte derfra å få tilbake embetene som ble holdt av Ubaydallah bin Abdullah. Denne konflikten mellom de to tahiridene fortsatte i flere år. Saffaridenes Yaqub døde i 879 og ble etterfulgt av sin bror Amr bin Laith. Amr inngikk en avtale med kalifen og erstattet Muhammed i Khorasan. Som guvernør i Khorasan hadde Amr nå retten som formelt tilhørte tahiridene til å nominere sine representanter i embetene i vesten. Hans valg falt på Ubadydallah. Amr brukte også sin innflytelse til å få Muhammed arrestert for påstanden om at han støttet Khujistani, selv om der er lite bevis som støtter dette.
Muhammed ble igjen kalifens yndling da freden mellom kalifatet og saffaridene tok slutt rundt 884. Han ble utnevnt til guvernør i Bagdad i stedet for Ubaydallah og fikk tilbake tittelen guvernør av Khorasan, men som før klarte han aldri å reetablere sitt styre i provinsen. Han døde rundt 890.
Boksing under de britiske imperielekene 1938

Boksing under de britiske imperielekene 1938. Boksing var en av flere sporter i de andre britiske imperielekene som ble arrangert i Sydney i Australia. Det var åtte vektklasser, kun for menn. Boksekonkurransene ble avviklet i perioden 5. til 12. februar 1938. Sør-Afrika ble beste nasjon med to gullmedaljer foran England som også vant to gull.
Libanons riksvåpen

Libanons riksvåpen er rødt med et sølv diagonalt felt og i midten et naturfarget sedertre. Treet symboliserer styrke, hellighet og evighet.
Offisielt har ikke Libanon eget riksvåpen. Ved behov er det siden 1920-tallet benyttet et emblem tillempet fra nasjonalflagget.
Shetlandsgjengen (film)

Handling

Høsten 1941 kommer en britisk admiral til Shetland. Han skal befare en underlig halvmilitær avdeling kalt Shetlandsgjengen. Med norske fiskeskøyter holder den veien mellom Storbritannia og det okkuperte Norge åpen. 
Shetlands-Larsen, verdens mest dekorerte sjøoffiser, ledet gruppen som i sine små fiskebåter krysset Nordsjøen i alt 198 ganger. I kamp med den tyske overmakten gikk ti skøyter tapt, og avdelingen hadde 44 falne fram til 1943. Da gikk man over til å bruke moderne, amerikanske ubåtjagere, og siden gikk trafikken med motstandsfolk, våpen, ammunisjon og flyktninger uten tap fram til frigjøringen.

Om filmen

Femten av Shetlandsgjengens deltakere, med den legendariske kapteinløytnant Leif Larsen fra Fana ved Bergen i spissen, spiller seg selv i filmen.
De fleste scenene er tatt opp på stedene der begivenhetene faktisk skjedde, deriblant på Bremnes og på Torholmen ved Ålesund. I forbindelse med scenene som ble tatt opp på Bremnes (nå Bømlo kommune), bodde film-crewet på Rubbestadneset Yrkesskule. Stormscenene er tatt opp i Nordsjøen utenfor Bømlo, under et uvær som var så ekte at fotografen ble sjøsyk og tok opp en mengde scener uten film i kameraet. Som Shetlandsgjengens skøyte MK Arthur ble frakteskøyten «Rindaskjær» (bygget 1949) benyttet.
Den norske Per Skavlan var regi-assistent under innspillingen.
Botanochara

Utseende

Nokså små (5-8 millimeter), brede, ovale, halvblanke skjoldbiller, farget i gult eller rødt og svart. Dekkvingene framhjørner er lite framskytende. Hodet er ganske lite, antennene forholdsvis korte. Kroppsformen er oval. Pronotum er mye bredere enn langt, nærmest rundet, dekkvingene hvelvede i midten uten punktrader, ofte med nettaktig skulptur. Beina er nokså korte.

Levevis

I alle fall noen av artene i slekten lever på planter i vindelfamilien inkludert søtpotet.

Utbredelse

Slekten er vidt utbredt i Sør-Amerika, de fleste av artene fra Peru og sørover, men én går nord til Colombia.
Prefontaine Classic

Prefontaine Classic er et årlig friidrettsstevne som arrangeres på Hawyard Field stadion ved University of Oregon i Eugene i Oregon i USA. Stevnet har siden 2010 vært en del av Diamond League.

Historie

Det første Prefontaine Classic ble arrangert i 1975. Stevnet het tidligere Hayward Field Restoration Race, men ble omdøpt etablert til minne om USAs legendariske langdistanseløper Steve Prefontaine, da han døde i 1974, 24 år gammel. Han døde i en bilulykke én uke før stevnet.
Pierre Loti

Bakgrunn

Pierre Loti var av gammel hugenottslekt. Det var også en familie sjøfarere; faren var skipslege.

Marineoffiser

Pierre begynte ved 17 års alder på sjømannsskole i Brest og studerte ved Le Borda. Han ble nokså snart sjøoffiser og deltok i den franske flåtes kampanjer i Det fjerne østen. I 1900 var han for eksempel som adjutant til viseadmiral Pottier medlem av det franske ekspedisjonskorps ekspedisjonskorps som var med i alliansen som slo ned bokseropprøret i Kina. I 1906 ble han kommandørkaptein.

Forfatter

Han skrev mange på sin tid svært populære reiseromaner i lyrisk og melankolsk stil og med fine marine stemningsbilder. Høyest nådde han i to fortellinger fra Bretagne, Mon frère Yves (1883) og Pêcheur d'Islande (1886). Videre skrev han romanene Madame Chrysanthème (1887) og Au Maroc (1890) med skildringer fra det da stengte Marokko, samt en mengde reiseskildringer fra Japan, Tongking, India, Persia, Palestina og Syria. Dertil trilogien La dèsert (1894), Jérusalem (1895) og La Galilée (1895) og de under en karavaneferd gjennom Sinaiørkenen og Palestina forfettede, av prosalyrikk fylte L'Inde sans les anglais (1903) og Vers Ispahan (1904). 
Etter hans død utkom Lettres à Mme Juliette Adam (1924) og Correspondence inédite (1929).
Hans roman fra Polynesia, Rarahu (1880), som senere også ble utgitt under tittelen Le Mariage de Loti, tjente som inspirasjon for librettoen til operaen Lakmé av Léo Delibes som ble uroppført i 1883.
Geralius

Utseende

Greinpraktbiller er små til middelsstore (3-17 millimeter), avlange biller, oftest med metalliske farger. Hodet er forholdsvis stort og bredt, antennene ganske korte. Pronotum er kort og bredt, dekkvingene gjerne lange og smale, beina ganske korte.

Utbredelse

Slekten lever i Peru, Bolivia, Brasil, Paraguay og Argentina.
Karate under Asialekene 1994

Karate under Asialekene 1994. Karate var en av flere sporter under de tolvte Asialekene som ble arrangert i Hiroshima i Japan. Det var første gangen karate var med på programmet i Asialekene. Konkurransen ble avviklet i perioden 3. til 5. oktober 1994. Det var sju vektklasser for menn og fire for kvinner. Japan ble beste nasjon med ni gullmedaljer foran Iran og Syria med en hver.
Brokvarterene

Brokvarterene er en fellesbetegnelse for den delen av det sentrale København som ble bebygget umiddelbart etter nedleggingen av vollene i 1857 da først Østerbro, Nørrebro, Vesterbro og fra 1905 også Amagerbro og Islands Brygge ble bebygget.
Rurouni Kenshin

Handling

Handlingen foregår i Meijiperioden. Kenshin Himura var en drapsmann under Meiji-revolusjonen. Han var så god i jobben sin at folk ga han kallenavnet Battousai (= mester på å trekke sverd). Selv etter Meiji-revolusjonen bruker tyver navnet hans for å prøve å skremme den lokale befolkningen. Etter at Kenshin har mistet noen kjære har han lovet å aldri drepe igjen. Kenshin kommer omsider til en dojo hvor eierne blir plaget av en tyv som utgir seg for å være Battousaien. Kenshin beseirer ham og blir boende ved dojoen til Kaoru. Men det er mange mennesker som bærer nag både mot Kenshin og den nåværende regjeringen.

Påvirkninger

Hovedpersonen Kenshin er delvis inspirert av en ekte drapsmann ved navn Kawakami Gensai. Gensai var blant annet kjent for å ha et feminint utseende, nok til at han ofte ble forvekslet med å være av motsatt kjønn. Det samme kunne bli sagt om hvordan Kenshin er tegnet. Watsuki er en fan av tegneseriene til Marvel.

Sakabato

Kenshins sverd er veldig spesielt i og med egget på sverdet er omvendt slik at når Kenshin slår med sverdet slår han med den sløve siden, noe som reflekter hans pasifistisk holdning til vold.
BonBon

BonBon er et dansk varemerke som omfavner en serie med godteriposer av flere ulike slag. Serien ble etablert i 1985 og distribueres i Norge av Haugen-Gruppen.
Blant de mest kjente godteriposene som er i salg i dag er Søppeldynga, Kloakkslam og Råtne fisk. Tidligere på 90-tallet var flere varianter i salg i Norge, blant annet godteriposer med navn som Ørevoks, Tissebleier og Hundeprutter. Etter at BonBon ble solgt til selskapet Toms i 2001, ble produksjonen av godteriposene med navn som Store pupper og Blondinehjerner stanset.